સ્માર્ટફોન આંખોને નુકસાન કેમ પહોંચાડે છે, કેમ કે આપણે જ્યારે કોઈ ઇલેકટ્રોનિક ગેઝેટ પર કામ કરીએ છીએ ત્યારે તેમાં એટલા ખૂંપી જઈએ છીએ કે આંખોને વચ્ચે-વચ્ચે આરામ આપવાનું ભૂલી જઈએ છીએ, જેને કારણે તાણ અનુભવાય છે. જો રાતના અંધારામાં પાંચ-સાત મિનિટ મોબાઇલ સામે જુઓ તો તેનાથી કંઈ તકલીફ થતી નથી, પરંતુ એકીટશે કલાકો સુધી ગેમ રમવામાં કે સોશિયલ મીડિયામાં વ્યસ્ત થઈ જવાની આદત હોય તો આંખને ટેમ્પરરી નુકસાન થઈ શકે છે. ક્યારેક એક આંખ બંધ કરીને એક આંખે સ્માર્ટફોનનો ઉપયોગ કરાય છે. આમ કરવાથી બીજી આંખને તાણ પડે છે અને તેમાં ટેમ્પરરી અંધકાર છવાઈ જાય છે.